AlexejDobrolubov/national_council_slovak_2010 huggingface dataset:
33. schôdza NR SR - 11.deň - B. popoludní
Dátum: 2025-04-10
Poslanec: Vančo, Branislav (PS)
Druh vystúpenia: Vystúpenie s faktickou poznámkou

64. Ďakujem, pán predsedajúci, za slovo, tebe, Irena, ďakujem za, za veľmi fundovaný, odborný návrh aj odôvodnenie. A teda mrzí ma, že žiadny z poslancov alebo poslankýň koalície si toto nevypočul, a je to dobrá robota a myslím si, že by mohli aj naozaj zvážiť podporu tohto návrhu. Ale teda sedí tu, ako si povedala podpredseda Národnej rady pán Gašpar, ktorý má možno najväčší vplyv na trestnú politiku tohto štátu v súčasnosti, väčší ako, ako minister spravodlivosti, takže možno, možno to padne na úrodnú pôdu. A uvidíme. Každopádne tých problémov v tej amnestujúcej novele alebo tých problémov, ktoré spôsobila táto novela Trestného zákona je množstvo a ja sa trochu čudujem, lebo my sme hovorili, že to príde, prídu tu rôzne opravy novely Trestného zákona, nejaké boli, ale tých problémov, ktoré vznikli po novele, je strašne veľa a neprichádzajú. Ani to sa nedeje. Neviem, čo robí pán minister, čo sa deje na ministerstve spravodlivosti, ale každopádne je najvyšší čas s tým začať, pretože áno, aj my budeme mať aj ďalšie návrhy, ktoré sa budú snažiť opraviť, len to je problém, že koalícia proste z princípu odmieta akékoľvek opozičné návrhy, aj keď sú konštruktívne, rozumné a odborné. No, ale ľudia sa naozaj trápia s tým, čo sa deje. Mne chodia mnohé linky na články, videá, naposledy z Bardejova, kde proste sú skupiny ľudí, ktoré chodia po obchodoch a normálne si berú veci a odchádzajú, a policajti to neriešia, pretože nie sú trestne stíhateľní, tieto osoby... (Prerušenie vystúpenia časomerom.)
33. schôdza NR SR - 10.deň - B. popoludní
Dátum: 2025-04-09
Poslanec: Vančo, Branislav (PS)
Druh vystúpenia: Vystúpenie s faktickou poznámkou

166. Ďakujem za slovo, pán predsedajúci. Rišo, ďakujem za tvoje vystúpenie a vždy si rád vypočujem tvoje vystúpenia a hlavne pokiaľ sa týkajú samosprávy, pretože si človek z východného Slovenska z Prešovského kraja, mestský poslanec a vieš o tom. Vieš, čo sa deje a aj teda mimo Bratislavy, a teda na úrovni samospráv a myslím, že takisto by si ťa mali vypočuť aj všetci koaliční poslanci a poslankyne. Obzvlášť ma zaujalo to, ako si hovoril, že vlastne vláda sa snaží toho Čierneho Petra nejak stále hodiť na samosprávy. A tie, akoby povedal podpredseda Národnej rady Danko, tie horúce zemiaky zodpovednosti sa snaží prehodiť na samosprávy, alebo gaštany, pardon, a namiesto toho, aby, aby systematicky riešili problémy samospráv. Je rok a pol vyše tohto volebného obdobia, kedy je táto vláda pri moci a nevideli sme žiadne systematické riešenie, dokonca ani snahu o nejakú diskusiu alebo nejakú víziu. Všetci vieme, že samosprávy sú na tom zle, že sú v zlej finančnej kondícii aj pokiaľ ide pravidlá nové, ktoré sa ich týkajú, aj to, akým spôsobom sú možno usporiadané. Je tam dlhodobá diskusia, ale, samozrejme, pokiaľ parlament alebo parlamentná väčšina sa nezhodne na nejakej reforme, tak sa nič neudeje. To jednoducho samosprávy neurobia. Ony nemajú tú moc, aby rozhodli o týchto veciach. A vláda je tu na to, aby tie problémy riešila a nie sa snažila Čierneho Petra zakaždým hodiť na niekoho iného v tomto... (Prerušenie vystúpenia časomerom.)
33. schôdza NR SR - 10.deň - B. popoludní
Dátum: 2025-04-09
Poslanec: Vančo, Branislav (PS)
Druh vystúpenia: Vystúpenie s faktickou poznámkou

162. Ďakujem za slovo, pán predsedajúci, aj pánom poslancom a poslankyni za faktické poznámky. Pán Pročko, súhlasím a to som aj mohol zahrnúť do svojho vystúpenia, odchod mladých ľudí. Samozrejme, každá ďalšia daň navyše, ktorá nemá zmysel a ktorá je hlúpa, jednoducho demotivuje ľudí, aby tu platili dane, ale aj vôbec tu žili. Takisto to má vplyv, a máme to nahnuté. Ja som zvedavý, kto potom bude vôbec platiť tie dane z aktívnych, ekonomicky aktívnych občanov, keď táto vláda ich vyháňa pomaly každý svojím, každým svojím rozhodnutím. A je to obrovská zodpovednosť, ktorú si podľa mňa vládni politici absolútne neuvedomujú a je to strašná škoda a, pán Hazucha, presne o tom to je. Preto o tom hovoríme, aby ste si uvedomili, že to má oveľa väčšie negatívne dôsledky, aké vy vnímate, preto o tom hovoríme. Preto tu hovoríme o tom celý deň. Preto tu hovoríme o tom celý deň. Preto tu hovoríme od minulého týždňa o tejto, o tejto Ficovej transakčnej dani, ktorá jednoducho je ďalším krokom k tomu pre veľa ľudí, aby odišli odtiaľto a potom tu nebudú vôbec platiť žiadne dane. A zároveň vám dávame priestor, dávame vám aj riešenie pre samosprávy, pán Ferenčák. To je, tie preddavky sú jedno riešenie a my ponúkame ďalšie riešenie, aby samosprávy neboli zaťažené tou transakčnou daňou nijakým spôsobom a dávame vám cestu, ako to otvoriť, zamyslieť sa nad tým a naozaj aj teraz už... (Prerušenie vystúpenia časomerom.)
33. schôdza NR SR - 10.deň - B. popoludní
Dátum: 2025-04-09
Poslanec: Vančo, Branislav (PS)
Druh vystúpenia: Vystúpenie s faktickou poznámkou

34. Ďakujem, pán predsedajúci. Ja takisto nadviažem na to, čo sa, to čo, to čo sa týka samospráv a daní, to je... teda toto je, nedá sa to vylúčiť, nedá sa to nejakým spôsobom oddeliť, jednoducho ak máte nejaký daňový mix, ak idú nejaké prostriedky zo štátneho rozpočtu samosprávam, tak, samozrejme, to má vplyv na to, akým spôsobom aj sa v tých samosprávach žije, v akej sú kondícii, či ľudia tam chcú žiť, alebo odchádzajú niekam inam a, samozrejme, že transakčná daň nemá len nejaké primárne efekty, nie je tam len ten efekt, že bude viac peňazí v štátnom rozpočte, ale, samozrejme, že to má aj vplyv na to, v akej kondícii finančnej sú samosprávy. Pretože jednak majú komunálne podniky, rôzne firmy, ktoré sa podieľajú na rozpočtoch samospráv, samozrejme, aj to, že čím menej ľudí bude zamestnaných alebo čím viac ľudí príde o prácu, lebo budú musieť firmy šetriť, tak trebárs ak aj pracujú v Bratislave, ale majú trvalý pobyt, trvalý pobyt niekde, niekde inde v regióne, v nejakej inej samospráve, tak to má, stále to má vplyv na to, koľko tá samospráva dostane peňazí. Čiže my nemôžme takýmto spôsobom zužovať tú diskusiu, ktorú tu máme a považujem to absolútne za nefér, že sa nás predsedajúci snaží týmto spôsobom obmedziť, pretože je jasné, že tie, že tie dve veci, teda hlúpa Ficova transakčná daň a finančná kondícia samospráv, samozrejme, úzko, úzko súvisia. Ďakujem.
33. schôdza NR SR - 9.deň - B. popoludní
Dátum: 2025-04-08
Poslanec: Vančo, Branislav (PS)
Druh vystúpenia: Vystúpenie s faktickou poznámkou

8. Ďakujem, pán predsedajúci, aj tebe, Ondrej. Takisto súhlasím s tým, že nie sú splnené podmienky na skrátené legislatívne konanie bez ohľadu na to, že tento zákon už bol v legislatívnom procese v nejakom štádiu, my sa musíme držať zákona, ktorý hovorí o skrátenom legislatívnom konaní, tak ako si ty hovoril, Ondrej, musia teda hroziť tie škody a porušenie základných ľudských práv. A tie škody musia byť rozsiahle a musia hroziť naozaj imanentne, bezprostredne, nemôže ísť o nejaké potenciálne škody. Aj nálezy Ústavného súdu v týchto veciach hovoria o tom pomerne jasne, špecifikujú to, čo v zákone je možno vágnejšie uvedené. A vidíme, že táto vláda, táto koalícia zneužíva tento inštitút skrátených legislatívnych konaní dlhodobo. V podstate vytvára tu nejaké precedensy a zároveň robí to tak strašne často ako žiadna iná koalícia a vláda v histórii Slovenskej republiky doteraz. Naozaj ja by som chcel apelovať, aby sa nad tým zamysleli, lebo naozaj dôvod, že chceme mať niečo rýchlo, to nie je dôvod na skrátené legislatívne konanie a častokrát sa to proste vypomstí, pretože sa to týka ľudí. A ja by som ešte doplnil Ondreja, že síce tie dôchodcovské správcovské spoločnosti s tým teda súhlasia podľa pána ministra, ale dovolil by som si tvrdiť, že ľudia, ktorí majú tam tie peniaze uložené, tak v prvom rade oni by mali súhlasiť. A ja sa obávam, že množstvo ľudí nebude súhlasiť a nesúhlasí s takýmto postupom, hlavne aby sa to robilo v skrátenom legislatívnom... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Vančo, Branislav (PS)
Druh vystúpenia: Vystúpenie s faktickou poznámkou

37. Irena, ďakujem za tvoj príspevok a upozornenie, teda že čo sa deje, lebo, samozrejme, Justičná akadémia nie je veľmi ani známa v laickej verejnosti, ale, ale má vplyv na to, akým spôsobom, resp. mala by mať vplyv na to, akým spôsobom sa sudcovia vyvíjajú, akým spôsobom sa zlepšujú, a... a alebo naopak. A nie je dobré počuť, že ministerstvo sa snaží akoby mať tam, mať tam, mať tam väčší vplyv bez toho, aby to bolo nejakým spôsobom zdôvodnené rozumne, alebo teda pochopiteľne. Plus tie teda, ak som to dobre pochopil, tie finančné prostriedky dostalo, teda má dostať vedenie fakulty bratislavskej univerzity... (reakcia v pléne) na podporu spolupráce. Čiže takto akoby nepriamo sa tam aj teda pánovi dekanovi Burdovi, ktorý sa veľmi snažil podporovať, tak tu je, vyzerá to ako taká malá domov, no, asi sa na to budeme musieť pozrieť lepšie, pre mňa je to teraz nová informácia, ale teda nevyzerá to dobre, pán minister. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Vančo, Branislav (PS)
Druh vystúpenia: Vystúpenie s faktickou poznámkou

17. Ďakujem, Zuzana, za tvoje vystúpenie a aj upriamenie pozornosti na tento problém. Ja by som ešte doplnil, že súdom klesá nápad, to znamená, že prichádza stále menej nových vecí, a podľa všetkého to má, to má dve hlavné príčiny. Tá prvá je, že ľudia neveria tomu systému, nevedia, čo ich tam čaká, majú z toho obavy, dlho to trvá, akoby že ten systém jednoducho nefunguje, tak ako by, tak ako by mal, a určite nie v 21. storočí, keď proste konania trvajú päť-šesť-sedem rokov a nie je to výnimočné, tak jednoducho a nikto nevie, ako to tam skončí, pretože máme rozbitú judikatúru, tak kto by tam chodil, ak nie je úplne zúfalý. A potom tá druhá príčina, prečo klesá ten nápad je, že vlastne ľudia nemajú dostupnú právnu pomoc, nemajú nikoho, na koho by sa obrátili, nemajú peniaze, aby sa na niekoho obrátili, aby si zaplatili túto, túto právnu pomoc. A zároveň akoby že to je veľmi nebezpečné, pokiaľ tu bude rásť pocit nespravodlivosti, pocit toho, že tu sa nedajú vymôcť práva a že nemá zmysel využívať justičné orgány. Bude to mať dlhodobo veľmi negatívny dopad. Preto sa pridávam k tej výzve k pánovi ministrovi, aby v rámci Centra právnej pomoci rozširoval túto právnu pomoc aj o inovatívne metódy. Aj my sme to aj mali v programe. Nemusí byť na všetko advokát, dokonca ani právnik, dokonca aj online sa dá veľa vecí vyriešiť a pomôcť, aby, aby ľudia dostali aspoň nejaké základné nasmerovanie, čomu... (Prerušenie vystúpenia časomerom.)
33. schôdza NR SR - 7.deň - B. popoludní
Dátum: 2025-04-03
Poslanec: Vančo, Branislav (PS)
Druh vystúpenia: Vystúpenie s faktickou poznámkou

167. Ďakujem, pán predsedajúci, a ďakujem aj, pán predseda Šimečka, za tvoj príspevok. Myslím si, že okrem teda toho, že Ficovu transakčnú daň treba zrušiť, čo je proste jasné nám všetkým vrátane pána predsedajúceho, to, čo nebolo jasné pánovi predsedajúcemu, že ako je vlastne transakčná daň spojená s týmto zákonom ministra financií, ktorý tu prerokovávame, myslím, že si mu pomohol akoby napojiť, však keď tu Michal Truban tento návrh predkladal, pán predsedajúci súčasný tu nebol, takže, takže možno aj tvoj príspevok aj k tomuto prispel, okrem teda tej podstaty. A ja by som tiež ešte k tomu, k tomu pridal jeden bod, lebo áno, tento zákon ministerstva financií má ako keby zachrániť financovanie alebo rozpočty samospráv, no len na druhej strane transakčná daň ho ruinuje, ruinuje tieto rozpočty, pretože obce a mestá, mnoho z nich sú závislé od toho, že majú nejaké firmy, ktoré založili, mestské podniky, rôzne, kolegovia tu spomínali, a tie prispievajú do toho, do toho, do toho rozpočtu. No a minister financií kedysi sľúbil, že týchto podnikov sa to nebude, a firiem, týkať, ale týka sa ich to. No a my vlastne robíme prácu za pána ministra financií, lebo na jednej strane berú mestám desaťtisíce, státisíce v podobe tej hlúpej Ficovej transakčnej dane a zároveň potom sa tvária, že niečo im vďaka tomuto zákonu dajú a zachránia ich. Ale to je len preto, aby im zalepili oči a hlavne ústa, lebo nakoniec ich ešte budú vydierať, že kto náhodou sa postaví proti transakčnej dani Ficovej alebo proti niečomu inému vládnemu... (Prerušenie vystúpenia časomerom.)
39. schôdza NR SR - 12.deň - A. dopoludnia
Dátum: 2025-09-26
Poslanec: Vážny, Ľubomír (SMER - SD)
Druh vystúpenia: Vystúpenie

Ďakujem, vážený pán podpredseda Národnej rady, vážené kolegyne a kolegovia. V súlade s paragrafom 67.1 zákona Národnej rady SR číslo 350/1996, zbierky zákonov o rokovacom poriadku, Národnej rady SR v znení neskorších predpisov predkladám návrh novely zákona číslo 8/2009, zbierky zákonov o cestnej premávke a o zmene a doplnení niektorých zákonov. V súlade s paragrafom 73. ods. 1 zákona o rokovacom poriadku uvádzam predmetnú novelu zákona nasledovne: vo všeobecnom vyjadrení tento návrh novely rieši dva okruhy problémov. Prvý okruh problémov je, že vzhľadom na narastajúci počet kolízií medzi chodcami a používateľmi elektrických kolobežiek, bicyklov či iných prostriedkov s pomocným motorčekom pristupujem k návrhu legislatívnej zmeny, ktorej hlavným cieľom je zvýšiť bezpečnosť chodcov na chodníkoch a peších zónach. Druhý okruh problémov: dostupné štatistiky prezídia Policajného zboru SR za rok 2023 a v následujúcich rokoch je to obdobné. Uvádzajú, že vodiči vo veku od 65 do 70 rokov spôsobili minimum nehôd. Vzhľadom na túto nízku mieru zohľadnenie technologického pokroku v podobe bezpečnostných prvkov a systémov v autách a prirodzené zlepšenie ľudí v zmyslovom a kognitívnom vnímaní, návrh povinnej lekárskej prehliadky zvyšuje povinnosť tejto povinnej lekárskej prehliadky z veku 65 na 70 rokov vrátane. Akceptácie všeobecnej preventívnej prehliadky, ak bola vykonaná v príslušnom kalendárnom roku, v ktorom vznikla povinnosť absolvovať takúto lekársku prehliadku. Samozrejme, že sa jedná o povinnú lekársku prehliadku pri vedení motorového vozidla z toho veku 65 na 70. Ďakujem za pozornosť. Skončil som, pán podpredseda.
39. schôdza NR SR - 12.deň - A. dopoludnia
Dátum: 2025-09-26
Poslanec: Vážny, Ľubomír (SMER - SD)
Druh vystúpenia: Vystúpenie v rozprave

Ďakujem. Vážený pán podpredseda Národnej rady, vážené kolegyne, kolegovia. Dovoľte mi, aby som predniesol pozmeňujúci návrh poslanca Národnej rady Slovenskej republiky Ľubomíra Vážneho k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vykonaniu auditu a k prijatiu systémových riadiacich a kontrolných opatrení pri čerpaní dotačných a grantových finančných prostriedkov v ústredných orgánoch štátnej správy za obdobie rokov 2020 až 2024, ktoré ste obdržali ako tlač 1014. V súlade so zákonom Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam tento pozmeňujúci návrh. 1. V návrhu uznesenia vrátane jeho názvu sa slová "2020 až 2024" nahrádzajú slovami "2020 až 2025". 2. V bode c) v návrhu uznesenia sa v prvej zarážke na konci pripájajú tieto slová: "a následne každoročne". 3. Bod d) v návrhu uznesenia znie: "d) ukladá vláde Slovenskej republiky, aby do 15. februára 2026 predniesla na schôdzi Národnej rady Slovenskej republiky informáciu o výsledkoch vykonaného auditu a o stave plnenia prijatých opatrení a následne každoročne do 15. februára za predchádzajúci kalendárny rok". Odôvodnenie. Navrhujem precizovanie návrhu uznesenia a priebežnú kontrolu aj v nasledujúcich rokoch. Ďakujem, pán podpredseda, skočil som.
39. schôdza NR SR - 6.deň - B. popoludní
Dátum: 2025-09-17
Poslanec: Vážny, Ľubomír (SMER - SD)
Druh vystúpenia: Vystúpenie s faktickou poznámkou

Ďakujem. Pán poslanec Hlina, zase ste to skomolil, čo som ja povedal. Nemám, povedal som, nemám, osobný problém nemám so znížením platu poslanca, ale je to nesystémové riešenie a myslím si, že sa na tom majú podieľať aj iné skupiny obyvateľstva a nepovedal som nikdy súkromný sektor. Tak neklaďte mi do úst to, čo som povedal. Ale dotklo sa ma to, čo ste povedali o mýte. Vy nemáte o mýte ani šajnu. Vy ste chudáci. Iné slovo nemôžem povedať, len chudáci (potlesk). Nič ste doteraz neurobili, čiže keď ste boli pri vláde, nič ste neurobili, iba zápalisto kritizujete to, čo funguje. Dokonca váš politický šéf prednedávnom pán poslanec Matovič pred voľbami vykrikoval ohľadne mýta, ako mýto, keď sa dostane k moci, okamžite zruší. Viete, čo zrušil? Nič! Nechal dobehnúť mýto, expirovalo mýto, zmluva s mýtom, ešte predĺžil protizákonne to mýto! Tak toto je skutočnosť, toto je realita o mýte! A zapamätajte si, mýto si neberte do úst, keď o tom neviete absolútne nič! Možno viete postaviť stoh slamy niekde na poli s menom Hlina. (Potlesk.) Ale mýto je veľmi komplexný projekt. Taký by ste nikdy v živote neurobili. To nie je nejaká stavba, ktorú si postavíte niekde. To je veľmi zložitá vec. Čiže najprv niečo urobte a potom si otvárajte ústa a kritizujte! Ďakujem. (Potlesk.)
23. schôdza NR SR - 1.deň - C. dopoludnia
Dátum: 2024-11-26
Poslanec: Vážny, Ľubomír (SMER - SD)
Druh vystúpenia: Vystúpenie s faktickou poznámkou

12. Ďakujem. Pán poslanec, keď ste už spomenuli, že som politický matador, tak si pamätám aj časy, keď niekto, kto navrhol nároky na štátny rozpočet ako vy teraz, musel k tomu aj navrhnúť, kde zobrať na to peniaze. Čiže to mi v tom vašom návrhu chýba, že jednoducho veď zatiaľ nemôžme ísť stále cestou toho, že zaťažovať štátny rozpočet a nekompenzovať to ničím iným. Čiže ak by ste navrhli, kde zobrať peniaze na tieto úľavy, tak budem spokojný. Po druhé, ja ako politický matador som veľmi dobre vedel, že do prideleného času sa zmestím aj s paragrafovým znením tohto pozmeňujúceho návrhu aj s odôvodnením. Naviac sa mi zdá byť logické, že najprv prečítam paragrafy, ktoré potom odôvodním. To je všetko, ďakujem.
22. schôdza NR SR - 2.deň - B. popoludni
Dátum: 2024-10-23
Poslanec: Vážny, Ľubomír (SMER - SD)
Druh vystúpenia: Vystúpenie v rozprave

151. Ďakujem. Vážený pán podpredseda Národnej rady, vážené kolegyne, kolegovia, dovoľte mi, aby som v zmysle § 76 rokovacieho poriadku Národnej rady Slovenskej republiky odôvodnil návrh novely príslušného zákona, ako bol citovaný. Účelom novely je poskytnúť úľavu občanom a právnickým osobám, ktoré disponujú malými zdrojmi elektrickej energie, tým, že ich oslobodí od povinnosti platenia spotrebnej dane a preukazovania záruky pôvodu elektriny z obnoviteľných zdrojov. Táto motivácia potenciálnych výrobcov spočíva v odbúraní nadbytočnej byrokracie a v odbúraní nadbytočnej administratívy. V podstate zníži záťaž tých výrobcov, administratívnu a byrokratickú záťaž tých výrobcov malých zdrojov, ktorí realizujú výrobu cez obnoviteľné zdroje, a takisto zníži záťaž aj štátu, pretože colné úrady by mali kontrolovať, či sa vybralo u malého zdroja 2,50 ročne, a je s tým veľa, veľa administratívy zbytočnej. Úvodom len toľko, ostatné poviem v rozprave. Ďakujem za pozornosť.
12. schôdza NR SR - 3.deň - B. popoludní
Dátum: 2024-04-18
Poslanec: Vážny, Ľubomír (SMER - SD)
Druh vystúpenia: Vystúpenie v rozprave

93. Ďakujem, chcem tiež pár slov záverom povedať k ukončenej rozprave. Odznelo tu, že znižuje sa týmto návrhom zákona zo 100 mil. na 50 mil. a že sa tam môžu vnášať aj subjekty, ktoré sú sčasti súkromné a sčasti štátne alebo verejno-súkromné partnerstvo, treba to ale vnímať tak, že kto je pripravený, ten vyhráva. To znamená, týmto opatrením sa významne rozšíri zásobník projektov, ale nikde nie je napísané, že tie projekty sa budú v takomto režime aj realizovať. To znamená, vláda určite má tú koncovku v tom, že posúdi tú národohospodársku dôležitosť a vyberie, alebo nevyberie ten-ktorý projekt za strategickú investíciu. Takže vnímajte to tak, že je to gesto na rozšírenie projektov, pretože tých projektov nikdy nie je dosť a kto je pripravený, ten vie vyčerpať aj eurofondy, a kto je pripravený, ten vie aj stavať. Ďalšie, čo sa chcem zmieniť ohľadne čl. 13 a úradu pre územné plánovanie, súvis vidím skôr v tej rýchlosti, ktorou to treba riešiť, pretože naozaj vznikajú na tomto úrade značné národohospodárske škody takýmto, v úvodzovkách, šafárením tohto úradu, a preto treba rýchlo prijať tieto opatrenia v skrátenom legislatívnom konaní, a preto aj bol vsunutý tento návrh do predmetného zákona. Ďalej, v rozprave veľakrát zaznelo, že treba vyváženú polohu pri ochrane vlastníckych práv medzi vyvlastňovacím orgánom a vyvlastňovaním. Verte mi, určite je túžbou navrhovateľa urobiť vyváženú polohu, ale táto vyvážená poloha nefunguje, a to nie je len na Slovensku, ale aj v ostatných krajinách okolitých, alebo aj v Európe, všade. Jednoducho veľa z vás hovorí, že zrýchliť chceme, ale urobte to inak. Neexistuje iná cesta urobiť to inak, pretože ak chceme zrýchliť, tak musíme dať taký akcent, ako je tu pripravený na vyvlastňovacie konanie, lebo inak sa naozaj nepohneme z miesta. A takýto akcent na vyvlastňovacie konanie, samozrejme, rieši v neposlednom rade aj špekulatívne konanie pri nehnuteľnostiach. Čiže vyvážená poloha neexistuje, preto treba väčšie ramená štátu, ktoré sú definované v tomto návrhu zákona. Posledné, čo chcem spomenúť, že určite sa tu nejedná o rozpor v úrade v predkladaní zákona ohľadne úradu verejného obstarávania a podpredsedu pre stratégie, pretože ten zákon, ktorý bude prekladať poslanec, minister Raši, ktorý, myslím, že 26. bod tohto programu, programu tejto schôdze, ide riadnym konaním. A tieto návrhy, ktoré sa týkajú úradu verejného obstarávania, musia byť súčasťou tohto, pretože to bude o dva, možno o tri mesiace skôr a musí to byť zohraté, inak nám to nebude fungovať. Takže nemôže sa čakať na zákon, ktorý predkladá minister Raši, pretože je tu jasný súvis s týmto zákonom o strategických investíciách. Posledné, čo chcem povedať, že dám na základe požiadavky pána poslanca Dostála hlasovať osobne (osobitne, pozn. red.) o bodoch 1, 3, 4, 5 a tiež o bode 31, samozrejme, po hlasovaní o spoločnej správe. Ďakujem za pozornosť.
12. schôdza NR SR - 2.deň - A. dopoludnia
Dátum: 2024-04-17
Poslanec: Vážny, Ľubomír (SMER - SD)
Druh vystúpenia: Vystúpenie s faktickou poznámkou

61. Ďakujem. Zaznelo to tu od pána poslanca Dostála a viac-menej od pána poslanca Štefunka ohľadne toho výroku dobudovania diaľnic do roku 2010. Ten výrok bol správny, len ho trans... reprezen... teda prekladáte tak, že tú koncovku tam nedávate stále. Čiže ja sa to pokúsim napraviť na správnu mieru. Robert Fico sľúbil diaľnice do roku 2010, to je spojenie Žiliny a Košíc, ale, a to s radosťou to tam nevkladáte, bez tunelov, pretože tunely sa naozaj v tom čase ani dnes nedajú zrealizovať za dva a pol roka. Tie technologické postupy v tuneloch sú také náročné, že sa to nedá zrealizovať. A druhý moment bol ten, že v podstate, a ja som mu to teda tiež povedal, že to vieme urobiť, a tiež som to konštatoval na základe koncesného dialógu s veľkými uchádzačmi, to sú 150-, 200-tisíc zamestnancov, firmy, ktoré sa zúčastnili koncesného dialógu a ktoré mali naozaj také obraty ako štátny rozpočet Slovenskej republiky, ktorí to nespochybňovali. My to vieme urobiť, ale bez tunelov a okolo tunelov sa dajú urobiť provizórne bajpasy. Čiže takýto bol ten scenár a tunely mali byť dokončené do roku 2013. S tým, že tento výrok bol v tom čase správny a tiež nám ho trošku zamotala svetová hospodárska, ekonomická kríza, kde tie veľké konzorciá bánk, ktoré to chceli financovať, potom tlmili svoju aktivitu a jednoducho cúvli, chceli financovať projekty, ale sa to schvaľovalo cez päť-šesť rôznych úrovní v tých bankách a to nám celé zabrzdilo proces. K verejnému obstarávaniu, to už asi nemám toľko čas, ale asi ste nerealizovali verejné obstarávanie z pohľadu obstarávateľa. Musíte sa na to aj z tejto strany pozrieť, lebo aj ja mám skúsenosti pri veľkých projektoch, že sa dajú excelentne a jednoducho a v zmysle zákona zmariť veľké investičné celky. Nie preto, že... (Prerušenie vystúpenia časomerom.)